Σαλάτα με πρασινάδες, μανταρίνι και σύκα
Ανάμεικτα σαλατικά, ξερά σύκα και φρέσκο μανταρίνι σε μια λαχταριστή και φρέσκια χειμωνιάτικη σαλάτα ιδανική για το γιορτινό τραπέζι.
350 γρ. ανάμεικτα σαλατικά (μικρόφυλλο σπανάκι, ρόκα, ραντίτσιο κ.ά.), φέτες από 2 μανταρίνια, 8 ξερά σύκα σε μέτρια καρέ, 2 κ.σ. κολοκυθόσπορους καβουρδισμένους , αλατοπίπερο, 100 ml ελαιόλαδο, 30 ml ξίδι βαλσαμικό, 10 ml χυμό λεμονιού, 20 ml χυμό μανταρινιού
Για τη σαλάτα με πρασινάδες, μανταρίνι και σύκα, σε μεγάλο μπολ ανακατεύουμε τα ανάμεικτα σαλατικά, τις φέτες μανταρίνι, τα σύκα, τους κολοκυθόσπορους και το αλατοπίπερο.Σε μικρό μπολ ανακατεύουμε το ελαιόλαδο, το ξίδι βαλσαμικό, το χυμό λεμονιού και το χυμό μανταρινιού.Περιχύνουμε τη σαλάτα με τη σος, ανασηκώνουμε τα σαλατικά με τα χέρια για να βραχούν καλά και σερβίρουμε σε σαλατιέρα.
Λαχανικά,Μανταρίνι,Ξερά σύκα,Χριστούγεννα